** **

**PÁLYÁZATI KIÍRÁS Az Írók Alapítványa, az Írók Szakszervezete, a Sárvári Tinódi Gimnázium és Sárvár Város Önkormányzata meghirdeti a 39. Kárpát-medencei Középiskolás Irodalmi Pályázatot, és 2016. március 22 – március 25 - ig** **Sárvár városában megrendezi az irodalmi pályázat táborát.**

Pályázni **vers-, próza- és tanulmány-kategóriában** lehet. Várjuk minden **14 - 18 év közötti középiskolás diák magyar nyelven írt** írásait. Egy-egy pályázat **maximális terjedelme műfajonként 15 kéziratoldal** lehet, számítógéppel - 14 pontos betű-nagysággal írva. Ugyanilyen terjedelmű, kézzel írt, jól olvasható írásokat is elfogadunk.

**A pályázat benyújtási határideje: 2016. február 22.**

 A pályázatok beküldhetők

 **--** **e-mailben,** csatolt mellékletként (word-dokumentum vagy pdf fileformátumban), **az** **iroszak@t-online.hu** címre. Kérjük, hogy az e-mail tartalmazza **a pályázó nevét, címét, esetleg telefonszámát, valamint iskolájának nevét, címét és e-mail címét is**. **Fontos:** ha valaki **két kategóriában pályázik, két külön e-mail-mellékletben** küldje el írásait (külön mellékletben a verseket, és külön pl. a prózákat. A **melléklet elnevezése ennek megfelelő** legyen: pl. „XY versei”. **Ne legyen minden vers vagy novella külön file!** Kérjük, hogy egy mellékleten belül is **minden írás fölött szerepeljen az író neve!**)

 **--** **postai úton, egy példányban.** A borítékra **a feladó kívülről írja rá, hogy melyik kategóriában pályázik** (így: „verspályázat”, „prózapályázat” stb.). Aki **két kategóriában indul, kérjük, hogy két külön borítékban** küldje írásait. A postán érkező pályázat belső címoldalán kérjük feltüntetni **a pályázó nevét, címét, e-mail címét, telefonszámát is, és iskolája nevét, címét, e-mail címét, telefonszámát.** A következő címre várjuk a pályázatokat: **Írók Alapítványa, 1093 Budapest, Lónyay u. 43. fszt. 1.**

 **A pályázat nem jeligés.**

 **A** **pályázatok visszaküldését nem tudjuk vállalni**.

 **Az ötven legjobb pályázat szerzőinek 2016. március 10-ig meghívót küldünk** az idei **sárvári irodalmi táborba**, ahol a műhelymunka során neves írókból, költőkből álló **zsűri tagjai értékelik a pályaműveket**, és sor kerül **a díjkiosztó ünnepségre** is.

 A **meghívottak számára** a sárvári irodalmi tábor **díjmentes,** szükség esetén úti-költségtérítést biztosítunk részükre.

 A rendezők nevében minden érdekeltnek jó munkát kíván:

Budapest, 2016. január 12.

 *Mezey Katalin* sk.

 szervező

 Írók Szakszervezete, Írók Alapítványa